《怀古题雪十首·陶谷茶雪》
宋代·方凤

冯夷翦水飞九垓，琼花万树先春开。
玉堂学士爱清味，取雪烹茶真快哉。
堪笑娇娥党家妓，歌舞但知趋富贵。
岂知吾儒俭素心，不夸文绮膏梁味。

作者简介：（1240—1321）宋元间婺州浦江人，一名景山，字韶卿(韶父)，号岩南。宋末恩授容州文学，入元不仕。善为古今诗，不缘雕琢，体裁纯密，自成一家。有《存雅堂稿》等。